ગ્રન પણ ચાલાક હતો. એ જાણતો હતો, કે તેની સાથે આવેલા નિરીક્ષકો તો ક્યારના વર્કશોપના બીજા હિસ્સામાં ચાલ્યા ગયા હતા. મેટલપ્રેસના ધમધમાટ અને લેથના ઘરઘરાટ વચ્ચે અહીંયાં જે કોઈ અવાજ થશે તે દબાઈ જ જવાના હતા, અથવા નિરીક્ષકોને સંભળાવાના ન હતા! એમોન ગેટે અને જોહ્‌ન માટે લામસનું એવું કોઈ જ મહત્ત્વ હોવાનું ન હતું જેને માટે પાછળથી તપાસ પણ કરવામાં આવે! “મને શું મળશે?” એસએસના માણસે ઓસ્કરને પૂછ્યું. “વોડકા ચાલશે?” ઓસ્કરે પૂછ્યું.